CELEX: 31983R2166
Language: hr
Date: 1983-07-29 00:00:00
Title: Uredba Komisije (EEZ) br. 2166/83 od 29. srpnja 1983. o uspostavi sustava izdavanja povlastica za određene oblike ribarstva u području sjeverno od Škotske (područje Shetlanda)

04/Sv. 8
            
            
               HR
            
            
               Službeni list Europske unije
            
            
               39
            
         31983R2166
   
               L 206/71
            
            
               SLUŽBENI LIST EUROPSKE UNIJE
            
         UREDBA KOMISIJE (EEZ) br. 2166/83
   od 29. srpnja 1983.
   o uspostavi sustava izdavanja povlastica za određene oblike ribarstva u području sjeverno od Škotske (područje Shetlanda)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 170/83 od 25. siječnja 1983. o uspostavi sustava Zajednice za očuvanje i gospodarenje ribolovnim resursima (1), a posebno njezin članak 7.,
   budući da ribolovne aktivnosti plovila Zajednice u području sjeverno od Škotske trebaju biti regulirane sustavom izdavanja povlastica kojim upravlja Komisija u ime Zajednice;
   budući da je za taj sustav potrebno utvrditi detaljna pravila, uključujući postupak dostave podataka o karakteristikama plovila koja imaju namjeru obavljati ribolov u predmetnom području i postupak dostavljanja podataka o kretanju plovila unutar tog područja te popisa pridnenih vrsta čiji je ribolov dozvoljen;
   budući da su mjere predviđene u ovoj Uredbi u skladu s mišljenjem Upravljačkog odbora za ribolovne resurse,
   DONIJELA JE OVU UREDBU:
   Članak 1.
   1.   Države članice svake godine prije 1. prosinca dostavljaju Komisiji popis plovila koja plove pod njihovim zastavom ili su registrirana u njihovim lukama kojima može biti potrebna povlastica za ribolov u području spomenutom u Prilogu II.A Uredbi Vijeća (EEZ) br. 170/83 (dalje u tekstu navedeno kao „područje”). Komisija dostavlja primjerak tog popisa nadležnim kontrolnim tijelima Ujedinjene Kraljevine, tj. Ministarstvu poljoprivrede i ribarstva Škotske, Chesser House, Edinburgh, teleks adresa 727696 SODAFS. Popis je valjan za sljedeću kalendarsku godinu. Taj se popis za 1983. dostavlja odmah nakon stupanja na snagu ove Uredbe i važi do 31. prosinca 1983.
   2.   Popis iz stavka 1. moguće je revidirati 1. travnja, 1. srpnja i 1. listopada. Sve se izmjene dostavljaju Komisiji i nadležnim kontrolnim tijelima Ujedinjene Kraljevine.
   3.   Popis sadrži sljedeće podatke o svakom plovilu:
   
               —
            
            
               naziv,
            
         
               —
            
            
               slova i brojeve za vanjsku identifikaciju,
            
         
               —
            
            
               dužinu između okomica,
            
         
               —
            
            
               radijski pozivni znak.
            
         Članak 2.
   1.   Plovilima se može, u skladu s postupkom iz članka 3., izdati povlastica za obavljanje ribolova u području u trajanju od tjedan dana, a to se razdoblje dalje u tekstu naziva „razdoblje izdane povlastice”.
   2.   Razdoblje izdane povlastice započinje u nula sati po srednjem vremenu po Greenwichu (GMT) u nedjelju i završava u 24.00 sata po GMT-u sljedeće subote.
   3.   Plovilo može obavljati ribolov u uzastopnim razdobljima izdane povlastice u skladu s postupkom utvrđenim u članku 3.
   Članak 3.
   1.   Države članice svakoga tjedna, najkasnije do 12.00 sati po srednjem vremenu po Greenwichu u četvrtak, teleksom dostavljaju Komisiji, a i nadležnim kontrolnim tijelima Ujedinjene Kraljevine na uvid, popis plovila za koje je za sljedeće razdoblje izdane dozvole zatražena povlastica za obavljanje ribolova u području.
   2.   Svaki popis sadrži ime te slova i brojke za vanjsku identifikaciju za svako plovilo. Samo plovila koja se nalaze na popisu iz članka 1. imaju pravo na povlasticu.
   3.   Komisija proučava popise iz stavka 1. i teleksom dostavlja konačni popis plovila nadležnim kontrolnim tijelima Ujedinjene Kraljevine najkasnije do 12.00 sati po GMT-u sljedećeg petka. Plovila navedena u tom konačnom popisu smatraju se plovilima koja posjeduju povlasticu koja im omogućava obavljanje ribolova tijekom sljedećeg razdoblja izdane povlastice.
   4.   Ako Komisija ne dobije novi popis plovila do 12.00 sati po GMT-u u četvrtak, za sljedeće se razdoblje izdane povlastice primjenjuje prethodni konačni popis.
   5.   Za vrijeme važenja konačnog popisa država članica može putem teleksa upućenog Komisiji, uz preslike nadležnim kontrolnim tijelima Ujedinjene Kraljevine, zatražiti zamjenu plovila s popisa drugim plovilom s popisa iz članka 1. ili, ako konačni popis sadrži manje od maksimalnog broja plovila koja mogu istodobno obavljati svoju aktivnost, dodavanje jednog ili više plovila na popis do maksimalnog broja.
   6.   Komisija teleksom dostavlja predmetnoj državi članici i nadležnim kontrolnim tijelima Ujedinjene Kraljevine svaku izmjenu konačnog popisa što je prije moguće, a u svakom slučaju u roku od jednog radnog dana nakon zaprimanja zahtjeva. Države članice odmah obavješćuju vlasnika ili zapovjednika svakog plovila na koje se odnosi izmjena popisa.
   Zamjenskim ili dodatnim plovilima neće se izdati povlastica za obavljanje ribolova sve dok Komisija o tome ne obavijesti predmetnu državu članicu i nadležna kontrolna tijela.
   Članak 4.
   1.   Vlasnik ili zapovjednik plovila koje je dobilo povlasticu odmah se putem jedne od radiopostaja navedenih u Prilogu I. javlja Komisiji Europskih zajednica, Bruxelles, teleks adresa 24 189 FISEU-B i nadležnim kontrolnim tijelima Ujedinjene Kraljevine svaki put kada:
   
               —
            
            
               ulazi ili izlazi iz područja,
            
         
               —
            
            
               ulazi ili izlazi iz luke u području.
            
         2.   Komunikacija iz stavka 1. sadrži sljedeće podatke:
   
               —
            
            
               vrstu kretanja navedenu u stavku 1.,
            
         
               —
            
            
               datum, vrijeme i zemljopisni položaj plovila,
            
         
               —
            
            
               naziv plovila,
            
         
               —
            
            
               slova i brojke za vanjsku identifikaciju plovila,
            
         
               —
            
            
               ime zapovjednika plovila.
            
         Članak 5.
   Pridnene vrste iz Priloga II.B Uredbi (EEZ) br. 170/83 one su koje su navedene u Prilogu II. ovoj Uredbi.
   Članak 6.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. srpnja 1983.
      
         
            Za Komisiju
         
         Giorgios CONTOGEORGIS
         
            Član Komisije
         
      
   
   
      (1)  SL L 24, 27.1.1983., str. 1.
   PRILOG I.
   Popis radijskih postaja putem kojih se moraju prenositi poruke iz članka 4.
   
               Naziv
            
            
               Pozivni znak
            
         
               Humber
            
            
               GKZ
            
            
                
            
         
               Cullercoats
            
            
               GCC
            
            
                
            
         
               Wick
            
            
               GKR
            
            
                
            
         
               Portpatrick
            
            
               GPK
            
            
                
            
         
               Stonehaven
            
            
               GND
            
            
                
            
         
               Portishead
            
            
               GKA
            
            
                
            
         
               GKB
            
            
                
            
         
               GKC
            
            
                
            
         
               Boulogne
            
            
               FFB
            
            
                
            
         
               Brest
            
            
               FFU
            
            
                
            
         
               Saint-Nazaire
            
            
               FFO
            
            
                
            
         
               Bordeaux
            
            
               FFC
            
            
                
            
         
               Norddeich
            
            
               DAF
            
            
               DAK
            
         
               DAH
            
            
               DAL
            
         
               DAI
            
            
               DAM
            
         
               DAJ
            
            
               DAN
            
         
               Oostende
            
            
               OST
            
            
                
            
         PRILOG II.
   Popis pridnenih vrsta iz Priloga II.B Uredbi Vijeća (EEZ) br. 170/83
   
               Znanstveni naziv
            
            
               Uobičajen naziv
            
         
               
                  Scophthalmus rhombus
               
            
            
               List glatki
            
         
               
                  Limanda limanda
               
            
            
               Iverak
            
         
               
                  Hippoglossus hippoglossus
               
            
            
               Atlantska ploča
            
         
               
                  Reinhardtius hippoglossoides
               
            
            
               Grenlandska ploča
            
         
               
                  Microstomus kitt
               
            
            
               Limanda
            
         
               
                  Lepidorhombus whiffiagonis
               
            
            
               Patarača oštronoska
            
         
               
                  Pleuronectes platessa
               
            
            
               List zlatopjeg
            
         
               
                  Rhombus (= Psetta) maximus
               
            
            
               Oblić
            
         
               
                  Glyptocephalus cynoglossus
               
            
            
               Sivi list
            
         
               
                  Gadus morhua
               
            
            
               Atlantski bakalar
            
         
               
                  Melanogrammus aeglefinus
               
            
            
               Bakalar koljak
            
         
               
                  Merluccius merluccius
               
            
            
               Oslić
            
         
               
                  Molva molva
               
            
            
               Manjić
            
         
               
                  Pollachius pollachius
               
            
            
               Kolja
            
         
               
                  Pollachius virens
               
            
            
               Crni bakalar (koljuška)
            
         
               
                  Brosme brosme
               
            
            
               Kljovan
            
         
               
                  Merlangius merlangus
               
            
            
               Pišmolj
            
         
               
                  Anarhichas spp
               
            
            
               Somovi
            
         
               
                  Conger conger
               
            
            
               Ugor
            
         
               
                  Trigla spp
               
            
            
               Kokoti
            
         
               
                  Lophius spp
               
            
            
               Grdobine
            
         
               
                  Sebastes spp
               
            
            
               Bodečnjaci
            
         
               
                  Squalus acanthias
               
            
            
               Morski pas kostelj piknjavac
            
         
               Druge Squalidae, Scyliorhinidae spp
               
            
            
               Drugi kostelji, mačka bljedica, mrkulja i crnouska
            
         
               
                  Raja spp
               
            
            
               Raže
            
         
               Druge Pleuronectidae spp
               
            
            
               Druge plosnatice
            
         
               Druge Gadidae spp, osim Micromesistius poutassou i Trisopterus esmarkii
               
            
            
               Ribe iz porodice Gadidae osim ugotice pučinke i norveške ugotice
            
         
               
                  Sparidae spp
               
            
            
               Špari